A BDI-BEN FOKOZATOT SZERZETT HALLGATÓK ELHELYEZKEDÉSE

A BDI hagyományosan nagy figyelmet fordít volt hallgatói szakmai pályafutásának nyomon követésére. A fokozatot szerzett korábbi hallgatóink számos esetben meghatározó szerepet töltenek be új hazai és nemzetközi szakmai kapcsolataink kialakításában, illetve a már meg lévők fenntartásában. Nemegyszer évek múlva témakiíróként, témavezetőként újra bekapcsolódnak a Doktori Iskola munkájába.
A fokozatot szerzett hallgatóinkkal történő kapcsolattartást a Szegedi Tudományegyetem évek óta kiválóan és nagy aktivitással működő ALMA MATER rendszere is segíti (http://www.sztealmamater.hu/). Az SZTE Alma Mater rendszere már hosszú ideje nagyon sikeresen működik, változatos eszközökkel (pl. Alma Mater Egyetemi honlap, Facebook profil, Alma Mater Magazin) kapcsolja a végzett hallgatókat egyetemünkhöz. Külön ki kell emelni, hogy ez a tevékenység nem csak a magyar, hanem az idegen nyelvű képzésből kikerülő hallgatókra is kiterjed (https://www.sztealmamater.hu/).
A BDI alapításától napjainkig terjedő időszakban (2001-2025) fokozatot szerzett hallgatók többségéről rendelkezünk valamilyen információval. Ugyanakkor, a végzett hallgatók személyes, illetve későbbi munkahelyi adatait adatvédelmi okokból nem gyűjtheti, és nem kezelheti a doktori iskola. Ami segíthet bizonyos következtetések levonásában, az a nyilvánosan hozzáférhető adatok értékelése; az ezekből levonható következtetések jó eséllyel helytállóak a hallgatók többségére.
A BDI 2018-as önértékeléséhez összegyűjtöttük a 2014-2018 időszakban PhD fokozatot szerzett 124 posztdoktor elhelyezkedését.


Ugyanezt a gyűjtést elvégeztük a 2019-2024-es periódusban végzett 171 posztdoktorra vonatkozóan is.

A BDI-ben fokozatot szerzett hallgatók jelentős része mindkét vizsgált időszakban hazai kutatóintézetekben helyezkedett el (32% és 33%). A hazai egyetemeken elhelyezkedők aránya 2014-2018 közt jelentősen magasabb volt (30 %), mint az elmúlt időszakban (19 %). Ez minden bizonnyal összefüggésben áll a Doktori Iskolában elsősorban Stipendium Hungaricum ösztöndíjjal végzett külföldi hallgatók számának (17 és 43) emelkedésével, akik a végzés után szinte kivétel nélkül elhagyták az országot. Ezt mutatja a munkájukat külföldön megkezdő végzett PhD hallgatók arányának nagymértékű emelkedése is (19 % és 32 %).  
A hazai egyetemeken és kutatóintézetekben elhelyezkedő posztdoktorok nagy aránya (62% és 52 %) egyértelműen azzal hozható összefüggésbe, hogy ebben az időszakban mind az egyetemek, mind a különböző kutatóintézetek számára hozzáférhető nagy kutatási pályázatok sok fiatal kutató alkalmazását tették lehetővé.
A hazai cégeknél elhelyezkedő fiatal posztdoktorok aránya szinte azonos a két vizsgált periódusban (10 % és 9%).
Örvendetes, hogy a Biológia Doktori Iskolában fokozatot szerzettek között kifejezetten alacsony az ismert pályaelhagyók száma. Az egyéb/nincs adat kategóriába tartozó végzettek aránya 9 %, illetve 7 %, azonban az ide sorolt fiatal posztdoktorok közt sokan vannak olyanok, akik nem pályaelhagyók, csak az elhelyezkedésükkel kapcsolatban nem állt rendelkezésünkre információ. 

A 2014-2018 időszakban PhD fokozatot szerzett hallgatók elhelyezkedése %

Hazai egyetem	Hazai kutatóintézet	Hazai cég	Külföld 	Egyéb/nincs adat	0.3	0.32	0.1	0.19	0.09	


A 2019-2024 időszakban PhD fokozatot szerzett hallgatók elhelyezkedése %


Összeg	Hazai egyetem	Hazai kutatóintézet	Hazai cég	Külföld 	Egyéb/nincs adat	0.19298245614035087	0.32748538011695905	9.3567251461988299E-2	0.32163742690058478	6.4327485380116955E-2	


